# விக்கிப்பீடியா:ஒத்தாசை பக்கம்/தொகுப்பு 6

## தமிழ் திங்கள் மற்றும் நாட்களை பயன்படுதலாமே.

நாம் விக்கிபீடியாவில் நாட்களை குறிக்க ஆங்கில நாட்குறிப்பிலிருந்து சனவரி 1 போன்ற குறிகளை பயன்படுதிக்கிறோம். இதற்க்கு பதிலாக நாம் நமது தமிழ் தேதிகளை பயன்படுதினால் மிகவும் நன்றாக இருக்கும் என எண்ணுகிறேன். அதை போன்று நமது தமிழ் எண்களையும் பயன்படுதலாமே.--Jayabharat (பேச்சு) 16:35, 4 சூன் 2012 (UTC)
:நீங்கள் உணர்வது போலவே இன்னும் பலரும் உணர்ந்தாலும் இதில் பல சிக்கல்கள் இருக்கின்றன. அலுவல் முறையில் நாம் சனவரி, பிப்பிரவரி, மார்ச்சு போன்ற மாதங்களைப் பயன்படுத்துகின்றோம். திருமணம் போன்ற சில சடங்குகளில் சித்திரை, வைகாசி என்று "தமிழ்" மாதங்களைப் பயன்படுத்துகின்றோம். பெரும் சிக்கல் என்னவென்றால் தமிழ்-ஐரோப்பிய மாதங்களின் தொடக்க நாட்கள் மாறி மாறி வருவதே. அதேபோல தமிழ் எண்ணெழுத்துகளையும் பயன்படுத்தலாம் எனினும் (விரைவில் பழகிவிடும்), அது தேவை இல்லை. கூட்டல், கழித்தல், பெருக்கல் போன்ற பற்பல கணக்கு சார்ந்த பதிவுகள், செயற்பாடுகள் போன்றவை இன்று இந்து-அரபி முறை என்னும் அழைக்கப்படும் எண்ணெழுத்துகளையே (0,1,2,3..) பயன்படுத்துகின்றன. ஒரு 50-60 ஆண்டுகளுக்கு முன்னர் கூட நூல்களில் பக்க எண்கள் தமிழ் எண்ணெழுத்துகளில் இருந்தன. இதே போல வேதியியல் தனிமங்களுக்கான பெயர்களும் (ஐதரசனுக்கு H, ஈலியத்துக்கு He, ஆக்சிசனுக்கு O என்றும்..) குறியீடுகளும் நாம் கூடியமட்டிலும் அனைத்துலக முறையைத் தழுவி அப்படியே எடுத்து ஆள்கின்றோம். எண்ணெழுத்துகளைப் பொருத்த அளவிலே அவை தமிழ் எண்ணெழுத்துகளின் சிறு மாற்றம்தான் என்று நான் கேள்விப்பட்டிருக்கின்றேன். 2, 3, 5, 7, 8, 10 ஆகியவை உருவொத்து இருப்பதை எளிதாக உணரலாம். அபப்டியே தமிழ் எண்ணெழுத்துகளுக்கும் இந்த இந்து-அரபிய எழுத்துகளுக்கும் எந்தவிதமான தொடர்பும் இல்லை எனினும், நாம் தற்கால இந்து-அரபி எழுத்துகளை எடுத்து ஆள்வதே நல்லது. --செல்வா (பேச்சு) 00:05, 11 சூன் 2012 (UTC)
::சில இடங்களில் உரோமன் எண்ணெழுத்துகளாகிய I, II, III, IV போன்றவற்றைப் பயன்படுத்துவது போல தமிழ் எண்ணெழுத்துகளையும் சில இடங்களில் பயன்படுத்தலாம் என்பது சிலர் கருத்து. (தேதிகளிலும், சாலை ஊர்திகளில், எ.கா. தமிழ்நாடு அரசு பேருந்துகளில், கடிகாரம், மணிகாட்டிகளில்.. இப்படி). ஆனால் தேதிகளில் பயன்படுத்துவது தேவையா? பெரும்பாலும் ஈரிலக்க எண்கள், ஆண்டுகள் 4-இலக்க எண்கள். இப்படி எழுதத் தேவை இல்லை என்பது என் தனிக்கருத்து. --செல்வா (பேச்சு) 00:10, 11 சூன் 2012 (UTC)
:::செல்வாவின் கருத்தே எனது கருத்து. ஒரு நபர் பிறந்தது சித்திரை 5 என்று பழைய நூல்களில் எழுதியிருப்பார்கள். இது ஆங்கில ஏப்ரல் 5 ஆ அல்லது தமிழ் சித்திரை 5 ஆ எனக் கூறுவதில்லை. இதனைக் கணிப்பதும் இலகுவானதல்ல.--Kanags <sup>\உரையாடுக</sup> 00:40, 11 சூன் 2012 (UTC)
::::நானும் செல்வா, கனகு கருத்துக்களுடன் ஒப்புகிறேன். குறிப்பாக நாட்காட்டியில் கிரெகொரியின் நாட்காட்டியே உலகெங்கும் பரவலாகப் பயன்படுத்தப்படுகிறது. மேலும் தமிழ் மாதங்கள் நிலையான நாட்களைக் கொண்டிருப்பதில்லை. காட்டாக ஒரு மாதத்தில் வெவ்வேறு ஆண்டுகளில் 30, 31,32 என நாட்கள் மாறுகின்றபடியால் வானவியல் அறிவு உள்ளோரே அகவை போன்ற கால அளவைகளைக் கணக்கிட முடியும். ஏப்ரல் மாதத்தை சித்திரை என்றழைத்தால் உண்மையான சித்திரை மாதத்துடன் (ஏப்ரல் 15-மே 14) குழப்பம் ஏற்படும். மேலும் விக்கிப்பீடியா மூலம் மாணவர்கள் பல நேர்முகங்களுக்கு தயார் செய்து கொள்ளும்படி இருப்பது முதல் தேவையாகும். இந்தியா எப்போது விடுலை பெற்றது என்றால் ஆகத்து 15 என்று கூறினால் உலங்கெங்கும் பதிலளிக்கலாம்; ஆவணி 1 (துல்லியமாகத் தெரியாது..1947ஆம் ஆண்டு நாட்காட்டித் தேவை) எனின் மாணவர் கூடவே கிரெகொரியின் நாட்காட்டி நாளையும் மனதில் இருத்தவேண்டும்.
::::அண்மைய மாற்றங்கள் போன்றவற்றிலும் உள்ள நாள்,மணிகள் பலவகை காலளவைகளை கணிக்கப் பயன்படுகின்றன. இவை கிரெகொரியின் நாட்காட்டியின்படி இருந்தால் மற்ற விக்கிகளில் ஏற்கெனவே உள்ள வார்ப்புருக்களைப் பயன்படுத்திக் கொள்ளலாம். இல்லையெனில் தனி வார்ப்புருக்கள், கருவிகள் உருவாக்கப்பட வேண்டும். இவை நடைமுறைச் சிக்கல்களை உருவாக்கும்.
::::நமது திங்கள் மற்றும் எண்ணுருத்துக்களை சில கட்டுரைகளில் கூடுதல் தகவல்களாகத் தரலாம்.
::::--மணியன் (பேச்சு) 02:40, 11 சூன் 2012 (UTC)  
:: இவ்வாறு நாம் சிக்கல்களை மட்டும் பார்த்தால் நமது மாதங்களும் தேதிகளும் பயன்பாட்டில் இல்லாமல் மறைந்து போகும் வாய்ப்பு உள்ளது. எனவே தமிழ் தேதிகளை ஆங்கிலதிற்கு மாற்றாக பயன்படுத்தாவிட்டாலும் ஆங்கிலத்துடன் சேர்த்து இதை பயன்படுதலாம் என்பது எனது எண்ணம். --Jayabharat (பேச்சு) 03:54, 11 சூன் 2012 (UTC)
::: தமிழ் குறித்தவை மறைந்து போகாமல் இருக்க, நாம் பின்பற்றப்பட வேண்டிய கடப்பாடுகளில் இதுவும் ஒன்றே. நல்ல சிந்தனை. சிந்திக்கத் தூண்டியமைக்கு நன்றி. எழுத்துருக்களை மாற்றிக் கொள்ள வசதி இருப்பது போல, தேதியை எண்களாகக் கொடுத்தால், மாற்றத்தர வல்ல செயலிகள் ஏதேனும் உள்ளதா?  
இலங்கையில் ஒரு முறையுள்ளது. அதாவது கிரெகொரியின் நாட்காட்டிக்கு இணையான ஆங்கிலப் பெயர்களுக்கு தமிழ் மாதங்களின் பெயரைப் பாவிப்பது. எ.கா: சனவரி = தை. இங்குள்ள தை என்பது சனவரி 1 -31 வரையான நாட்களுக்கான மாதமாகும். X என்பவர் சனவரி 1ம் திகதி பிறந்திருந்தால் அது தை 1 ஆக கருதப்படும். --Anton (பேச்சு) 06:47, 11 சூன் 2012 (UTC)  
:அவ்வாறான முறையும் உள்ளது. ஆனாலும் பெரும்பாலானவர்கள் தமிழ்த் திங்களையே கருத்திற்கொள்வார்கள். --மதனாகரன் (பேச்சு) 13:36, 12 சூன் 2012 (UTC)